પાકિસ્તાનના નવનિયુક્ત વડાપ્રધાન ઈમરાન ખાને હાલમાં જ દેશની આર્થિક સ્થિતિ સુધારવા માટે ખર્ચ ઘટાડવાના પગલાં લીધા છે અને તેની સાથે જ દેશમાંથી વીઆઈપી કલ્ચર દૂર કરવાની કવાયત પણ તેમણે શરુ કરી છે. પરંતુ પોતે હજુ હેલિકોપ્ટરમાં ફરી રહ્યા છે. હાલમાં જ તેઆે તેમના બનીગાલા ખાતેના તેમના નિવાસસ્થાનેથી વડાપ્રધાન નિવાસ સુધી હેલિકોપ્ટરમાં તેમના પત્ની બુશરા ઈમરાન સાથે ગયા હતા. આ ઘટના બાદ ઈમરાન ખાન વિવાદમાં સપડાયા છે. પાકિસ્તાની વડાપ્રધાન અને પંજાબના મુખ્યમંત્રી ઉસ્માન બુઝદાર હેલિકોપ્ટરમાં સફર કરવા અંગે વિવાદમાં સપડાયા છે પરંતુ શાસક પક્ષ પાકિસ્તાન તહરીક એ ઈન્સાફે (પીટીઆઈ) કહ્યું હતું કે નવા ચૂંટાયેલા નેતાઆે હેલિકોપ્ટરનો ઉપયોગ કરી શકે છે.